<classify> MKUU wa Kanisa la Kiinjili la Kilutheri Tanzania KKKT, Dk Frederick Shoo amewashukuru waumini wa kanisa hilo kwa kumchagua tena kuliongoza, huku akihimiza umoja na mshikamano kwa maaskofu wenzake.Akizungumza juzi saa 6:30 usiku baada ya kutangazwa mshindi wa kiti hicho kwa kupata kura 144 dhidi ya kura 74 za Askofu Abednego Keshomshahara wa Dayosisi ya Kaskazini Magharibi, Dk Shoo amewashukuru waumini kwa kumuamini tena.Dk Shoo alisema kazi kubwa ambayo ipo mbele yao ni kuongeza umoja baina yao ma kufanya kazi kwa kumtegemea Mungu kama ambavyo maandiko yanasema.Nawashukuru sana wajumbe wa Mkutano Mkuu, nashukuru sana Askofu Keshomshahara na maaskofu wote kwa kuniamini na kunichagua, amesema Dk Shoo ambaye pia ni Askofu wa Dayosisi ya Kaskazini.Awali Katibu Mkuu wa KKKT, Brighton Kilewa alitangaza majina ya maaskofu wawili ambao walipitishwa na kikao cha maaskofu kugombea nafasi ya Askofu Mkuu wa KKKT kilichoanza saa 10 jioni hadi saa tano usiku.Wagombea hao walikuwa ni Dk Shoo wa Dayosisi ya Kaskazini na Askofu Keshomshahara wa Dayosisi ya Kaskazini Magharibi na kuwaomba wajumbe kupiga kura. Uchaguzi huo ilikuwa mgumu kutokana na kampeni za kutaka mabadiliko ndani ya kanisa hilo.Dk Shoo ataliongoza kanisa hilo kwa miaka mingine minne ijayo.  <topic>: KITAIFA 